  Калыккуспо паралимпи комитетлэн пресс-службаез Анжелика Тихонова корреспондент Украинаын секыт югдурен сэрен Россиысь спортсменъёсты Пекинын Паралимпи шудонъёслэсь палэнтӥзы. Со сярысь Калыккуспо паралимпи комитетлэн пресс-службаез ивортӥз. Россиысь сяна, ӵошатсконъёсы Белоруссиысь спортсменъёс но пыриськыны уз быгатэ. « Шудонъёсты но пыриськисьёслэсь кышкыттэмлыксэс утён понна, ми Россиысь паралимпи комитетысь но Беларусьысь йӧскалык паралимпи комитетысь спортсменъёслэн куриськонзылы пумит луыны пумкылъян кутӥм » Эндрю Парсонс, Калыккуспо паралимпи комитетлэн кивалтӥсез Ӵошатсконъёс 4-13 южтолэзе Пекинын ортчозы. Тодэ вайытом, азьвыл Калыккуспо паралимпи комитет Россиысь но Белоруссиысь спортсменъёсты нейтральной статусэн Паралимпи шудонъёсы пыриськыны лэзиз вал. Удмуртиысь ӵошатсконъёсы ньыль спортсменъёс мынӥзы вал. Ватсалом, Россиысь паралимпи комитет пумкылъянэз катэз тӥямен лыдъя но росси паралимпиецъёслэсь эрикрадъёссэс но тунсыкъёссэс спортъя но мукет судъёсын утёз, ивортӥз кунысьтымы огазеяськонлэн пресс-службаез. Тегъёс: Спорт Паралимпиада Россия ВладиславЛекомцев Удмуртия  